崇禎八年春正月，命洪承疇討賊。八月，有司以盧象升總理直隸、河南、山東、湖廣、四川軍務。冬十月，帝下罪己詔，避居武英殿。是歲，張獻忠出入南北，陷府縣，官軍大窘。旋與李自成合，賊勢益盛。崇禎九年，山西、寧夏大饑。人相食，寧夏軍變。五月，詔赦民從賊，願歸鄉者，有司護還安置，願從官軍者，有功則錄之。復免畿內崇禎五年以前逋賦。入秋，女真入關，陷京畿府縣，旋出關。十二月，女真寇朝鮮，幾滅之，是為丙子胡亂。